## Metrovalencia oferix servicis especials de tramvia a Fira València amb motiu de la Fira de la Carrera de la Dona

*** Els dies 12 i 13 d’abril s’amplia la circulació per a poder assistir al certamen Sport Woman
* El diumenge 14, amb motiu de la prova, es modifica el servici de tramvies en les línies 4, 6 i 8, entre les 9.05 i 10.00 hores**

Ferrocarrils de la Generalitat Valenciana (FGV) posa en funcionament els dies 12 i 13 d’abril servicis especials en la línia 4 de tramvia fins a Fira València, amb l’objectiu de facilitar l’accés a la Fira de la Carrera de la Dona, Sport Woman.

Durant la celebració de l’esdeveniment, el servici de tramvia de Metrovalencia circularà el divendres, entre la parada de Doctor Lluch i la de Fira i viceversa, amb una freqüència de pas de 20 minuts entre les 6.00 i les 23.00 hores, mentres que el dissabte la freqüència serà d’entre 30 i 40 minuts, també entre les 6.00 i les 23.00 hores.

Amb la finalitat d’agilitzar el servici, tots els tramvies que facen el recorregut fins al recinte de la fira ho indicaran en el rètol de destinació situat en la capçalera de la unitat. Juntament amb el tramvia, també es pot accedir a Fira València, desplaçant-se fins a l’estació Les Carolines/Fira de la línia 2 de Metrovalencia.

**Modificació del servici el diumenge**

Amb motiu de la celebració de la Carrera de la Dona 2024, que tindrà lloc el diumenge 14 d’abril, s’interromprà el servici de tramvies en els trams on discorre l’esdeveniment esportiu fins a la seua finalització, entre les 9.05 i les 10.00 hores.

Quedaran sense servici des de les 9.10 fins a les 10.00 hores els trams Beteró-Doctor Lluch (L4) i Beteró-Maritim (L6). El tram Maritim-Neptú (L8), estarà tallat des de les 9.05 fins a les 9.35 hores.

Tots els usuaris que vulguen ampliar la informació d’horaris i freqüències d’este servici poden consultar en la pàgina [web de Metrovalencia](http://www.metrovalencia.es/) i en el telèfon gratuït d’informació i Atenció al Client 900 46 10 46, i en l’*app* oficial de Metrovalencia.

Fecha: 10/04/2024